**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 19.02.2023, ora 08.00 – 20.02.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 20.02.2023, ora 07.00**

**RÂURI**

Debitele au fost în creştere ca urmare a efectului combinat al precipitațiilor lichide prognozate, cedării apei din stratul de zăpadă, evoluției formațiunilor de gheaţă şi propagării pe râurile din bazinele hidrografice: Vedea, Bârlad, bazinele inferioare ale Jiului şi Oltului, bazinele mijlocii şi inferioare ale Argeşului, Ialomiței şi Prutului precum şi râurile din Dobrogea unde au fost în general staționare.

Scurgeri pe versanți, torenți pâraie, viituri rapide cu efecte de inundații locale și creșteri importante de niveluri și debite cu depășirea **COTELOR DE APăRARE** s-au înregistrat pe unele râuri din Maramureș, Crişana și Transilvania, datorită precipitațiilor lichide, însemnate cantitativ, căzute în interval, cedării apei din stratul de zăpadă și propagării.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Iza, Tur, Lăpuș, Bârzava, Caraș, Nera, Cerna, bazinele superioare și mijlocii ale Crișului Negru, Jiului, Argeșului, Bistriței (afluent al Siretului), bazinele superioare ale Crișului Repede, Mureșului, Arieșului, Ialomiței, Putnei, Trotușului, Moldovei și pe unii afluenți ai Oltului și mai mici (sub 30% din normalele lunare) pe râurile din bazinele hidrografice Bârlad şi Jijia.

Formațiunile de gheață (gheață la mal, năboi, pod de gheață) prezente pe râurile din Transilvania, Moldova și zonele montane din Muntenia au fost în diminuare, restrângere și eliminare.

Se situează peste:

* **COTELE DE INUNDAȚIE** râurile la stațiile hidrometrice: Tur – Micula (310+64) – jud. SM, Tur – Turulung (420+20) – jud. SM, Crişul Alb – Gurahonț (200+30)-jud. AR, Homorodu Mare – Sânpaul (310+18)-jud.HR, Miercurea Nirajului – Niraj (250)-jud.MS, Miercurea Nirajului – Nirajul Mic (300+30)-jud.MS
* **COTELE DE ATENȚIE** râurile la stațiile hidrometrice: Tur – Călinești Oaș (350+65) – jud. SM, Beclean – Someşul Mare (180+5)-jud.BN, Lăpuș – Lăpuşel (350+12) – jud MM, Crasna – Berveni (490+2)-jud.SM, Crasna – Domănești (400+68) – jud. SM, Crişul Alb – Vața de Jos (350+82)-jud.HD, Moneasa – Moneasa (80+2)-jud. AR, Mureş – Glodeni (180+5)-jud.MS, Cinta – Niraj (370+28) – jud. MS, Crişeni – Cuşmed (170+8)-jud.HG, Târnava de Criş – Obârşa (150+)-jud.HD, Târnava Mică – Bălăuşeri (180+30)-jud.MS, Târnava Mică – Sărățeni (150+13)-jud.MS, Târnava Mică – Târnăveni (250+)-jud.MS, Saşa – Poieni (50+15)-jud.TM, Bistra Obreja (85+14)-jud. CS, Bistra – Voislova Gară (150+8)-jud.CS, Sebeş - Turnu Ruieni (250)-jud.CS, Vârghiş – Vârghiş (60+)-jud.CV

În interval s-au situat peste:

* **COTELE DE ATENȚIE** râurile la stațiile hidrometrice: Crişul Alb – Criscior (170+2)-jud.HD, Vl. Satului – Buces (160+20)-jud.HD, Bucuresci – Vl. Bucuresci (200+5)-jud. HD, Rânuşa – Moneasa (200+6)-jud. AR,

**Este în vigoare AVERTIZAREA HIDROLOGICĂ NR. 14 din 19.02.2023.**

În interval s-a emis o **ATENȚIONARE HIDROLOGICĂ** pentru fenomene imediate.

Debitele vor fi în creştere ca urmare a efectului combinat al precipitațiilor lichide prognozate, cedării apei din stratul de zăpadă, evoluției formațiunilor de gheaţă şi propagării pe râurile din bazinele hidrografice: Vedea, Bârlad, bazinele inferioare ale Jiului şi Oltului, bazinele mijlocii şi inferioare ale Argeşului, Ialomiței şi Prutului precum şi râurile din Dobrogea unde vor fi în general staționare.

Ca urmare a precipitațiilor lichide căzute în interval, cedării apei din stratul de zăpadă, evoluției formațiunilor de gheață și propagării se vor produce scurgeri importante pe versanți, torenți şi pâraie, viituri rapide pe unele râuri mici cu posibile efecte de inundații locale, creşteri de debite şi niveluri, cu depăşirea **COTELOR DE APĂRARE**, pe unele râuri din Maramureș, Crișana şi Transilvania.

Formațiunile de gheață (gheață la mal, năboi, pod de gheață) prezente pe râurile din nordul, centrul şi estul ţării, vor fi în diminuare, restrângere și eliminare.

**Se menține în vigoare AVERTIZAREA HIDROLOGICĂ NR. 14 din 19.02.2023.**

**DUNĂRE**

Debitul la intrarea în țară (secțiunea Baziaș) în intervalul 19.02.2023 – 20.02.2023 a fost în scădere, având valoarea de 4400 m3/s, sub media multianuală a lunii februarie (5300 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în staționar (4400 m3/s).

În aval de Porţile de Fier debitele vor fi în scădere.

**2.** **Situația meteorologică în intervalul 19.02.2023, ora 08.00 – 20.02.2023, ora 06.00**

**ÎN ŢARĂ**

Vremea a fost în continuare deosebit de caldă pentru această dată în cea mai mare parte a țării, valorile termice diurne fiind în medie cu 5...10 grade peste mediile multianuale, iar în Oltenia și Muntenia pe alocuri cu până la 13...15 grade peste normele datei. Cerul a fost mai mult noros în regiunile vestice, nordice și centrale și a prezentat înnorări temporare în rest. A plouat în Maramureș, în cea mai mare parte a Transilvaniei, Crișanei, local în Banat, Moldova și izolat în restul teritoriului. Ploile au avut și caracter de aversă, în special în regiunil nord-vestice unde s-au semnalat și descărcări electrice. Spre dimineață, în sudul Transilvaniei a fost și lapoviță. La munte precipitațiile au fost mixte, iar la altitudini de peste 1700 m au predominat ninsorile. Izolat, în Munții Apuseni, cantitățile de precipitații au depășit 30 l/mp. Temporar vântul a avut intensificări în toate regiunile, cu viteze în general între 45 și 60 km/h, ajungând, izolat, până la 70...80 km/h în sudul Banatului, precum și în sudul și vestul Transilvaniei, iar noaptea și în Delta Dunării. La munte, cele mai puternice rafale s-au atins la altitudini de peste 1700 m, unde vitezele au fost de până la 125...135 km/h, iar zăpada puternic spulberată. La ora 20 era strat de zăpadă la munte, unde a fost în general în diminuare la altitudini mai joase și în creștere pe creste și măsura *-în platformele stațiilor meteorologice-* până la 202 cm în Munții Făgăraș. Temperaturile maxime s-au încadrat între 7 grade la Darabani, Toplița, Miercurea Ciuc și Dumbrăvița de Codru și 21 de grade la Calafat. La ora 06 se înregistrau valori termice cuprinse între 0 grade la Baia Mare, Ocna Șugatag, Târgu Lăpuș, Batoș, Câmpeni, Dumbrăvița de Codru, Șiria, Sărmașu, Târgu Secuiesc, Târnăveni, Topilța, Darabani și Rădăuți și 10 grade la Drobeta-Turnu Severin și Zimnicea.

***Observație:*** *de ieri dimineață, de la ora 06, au fost în vigoare 5 mesaje de alertă privind fenomene meteorologice periculoase imediate: 1 avertizare cod roșu emisă de către SRPV Cluj, 2 atenționări cod galben emise de către SRPV Constanța și 2 atenționări cod galben emise de către CNPM.*

**LA BUCUREŞTI**

Vremea a fost în continuare deosebit de caldă pentru această dată, cu abateri termice diurne de 12...13 față de media multianuală. Cerul a fost variabil, cu înnorări în a doua parte a intervalului. Vântul a suflat slab și moderat, cu unele intensificări ziua, când rafalele au atins în general 40...45 km/h. Temperatura maximă a fost de 18 grade, iar la ora 06 se înregistrau 5 grade la Afumați și Băneasa și 6 grade la Filaret.

**3. Prognoza meteorologică în intervalul 20.02.2023, ora 08.00–21.02.2023, ora 08.00**

**ÎN ŢARĂ**

Valorile termice diurne vor fi în scădere în toată țara, totuși vor continua să se situeze peste normele climatologice specifice perioadei, cu abaterile cele mai mari în sudul teritoriului. Temperaturile maxime se vor încadra în general între 3 și 12 grade, iar cele minime între -3 și 7 grade. Cerul va avea înnorări temporare și se vor semnala precipitații predominant sub formă de lapoviță și ninsoare la munte, mai intense în zona Carpaților Orientali și pe arii restrânse, îndeosebi sub formă de ploaie în rest, cu o probabilitate mai mare în nord-vest, nord și centru. **Temporar vântul va avea intensificări în majoritatea regiunilor, cu viteze în general de 45..65 km/h și va sufla tare în zona montană, la altitudini mari, în special de peste 1700 m (vitezele cele mai mari urmând a se înregistra noaptea) unde rafalele vor depăși 110...130 km/h, va fi viscol puternic și vizibilitate redusă.**

**LA BUCUREŞTI**

Vremea va fi caldă, deși se va răci față de intervalul precedent. Astfel, temperatura maximă va atinge 10...11 grade, iar cea minimă 3...4 grade, mai scăzută în zona preorășenească spre 1 grad. Cerul va fi variabil, cu unele înnorări la începutul intervalului, dar condițiile de ploaie vor fi reduse. Vântul va sufla slab și moderat, cu ușoare intensificări (rafale în jurul a 40 km/h) noaptea.

1. ***CALITATEA APELOR***

***Administrația Națională Apele Române*** informează despre producerea, în data de 19.02.2023, ora 10.05, unei poluări accidentale a apei râului Cricovul Dulce, aval Stația Hidrometrică Moreni, județul Dâmbovița (culoare albă a apei, miros înțepător). Nu se cunosc poluatorul, natura poluantului sau cantitatea scursă. Nu s-a observat mortalitate piscicolă. Reprezentanții SGA Dâmbovița s-au deplasat in zona. Vom reveni cu informații suplimentare.

***Administrația Națională Apele Române*** informează că din cauza fenomenelor hidrometeorologice din ultima perioadă, pe cursurile de apă din arealul hidrografic Someş – Tisa au fost antrenați plutitori atât de origine naturală cât şi de origine antropică, resturi vegetale, PET-uri (15 peturi/min. înreg în 19.02.2023, ora 13.00 pe cursul de apă Someș, secțiunea Satu Mare). În contextul regimului hidrologic actual, caracterizat prin creșteri de niveluri pe cursurile de apă, echipele de intervenție sunt prezente în teren, monitorizeaă și acționează pentru limitarea efectelor fenomenului, impactului asupra mediului. Vom reveni cu informații suplimentare.

***Administrația Națională Apele Române*** informează despre producerea, în data de 19.02.2023, ora 16.30, unei poluări accidentale a malului stâng și apei râului Suceava în zona SC AMBRO SA, pe raza municipiului Suceava, județul Suceava. Cauza poluării: exfiltrații de ape, având o culoare neagră-maronie, ce izvorăsc din maluri în diverse puncte. Natura substanței: ape subterane infestate cu ape uzate industriale depozitate în iazuri de decantare în perioada anilor 1960-1989. Nu au fost identificate alte surse de poluare. Nu au fost identificate conducte din care să fie evacuate ape uzate. Este afectată o suprafață de aproximativ 100 mp, din plaja de balast a râului Suceava, de unde apele impurificate se scurg în cursul de apă, cu un debit de aproximativ 0,1 l/s. SC AMBRO SA , a executat în zonă un dren și un cămin colector de unde aceste ape sunt vidanjate zilnic și transportate la stația de epurare. S-au prelevat probe de apă din următoarele secțiuni:

1.Apă suprafață râu Suceava- 300 m amonte prag captare AMBRO;

2.Ape de coloratură neagră-maronie, ce izvorăsc din malul stâng al râului Suceava- 50 m aval de pragul de captare al AMBRO SA;

3.Apă suprafață râu Suceava- zona confluență cu șiroirea de ape de coloratură neagră-maronie, 100m aval prag captare AMBRO SA;

4.Apă suprafață râu Suceava- 200 m aval de zona de confluență cu apele de coloratură neagră-maronie;

5.Apă suprafață râu Suceava- 500 m aval de zona de confluență cu apele de coloratură neagră-maronie.

Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare